К р и в ј е

Што је:

Дана 08.02.2015. године, у 10,53 часова, у Билећи, као учесник у саобраћају у својству возача теретног возила, возећи теретно возило марке „VW комби Транспортер“ регистарских ознака М01-Ј-413, власништво В.Н., који има регистровану самосталну пекарску радњу, у којем возилу се претходно налазио хљеб и пекарски производи, које је оптужени В. М., по уговору о дјелу, развозио по трговачким радњама у Билећи тог јутра, како би допунио кућни буџет, а по завршетку посла поменуто возило је повезао у правцу куће власника гдје је возило намјеравао паркирати, и док се са тим возилом кретао улицом Црногорском, а знајући да болује од епилепсије и да му се у току вожње може догодити епилептични напад са губитком свјести и сљедствено томе може проузроковати саобраћајну незгоду, као што му се догодило прије 7 мјесеци када је са својим возилом изазвао саобраћајну незгоду у Билећи због епилептичног напада, што га у смислу члана 173. Закона о основама безбједности саобраћаја на путевима у БиХ, чини неспособним за сигурну вожњу, којом приликом је дошло до епилептичног напада са губитком свјести, налазећи се у том моменту у стању привремене душевне поремећености тежег степена због чега није био способан да схвати дјело нити је био у могућности да управља својим поступцима, након чега је оптужени са поменутим возилом неконтролисано се кретао са једне стране коловоза на другу, да би у једном моменту са возилом изашао неконтролисано ван коловоза на проширење које се налази на његовој лијевој страни, којим проширењем се кретао пјешак В.Ц., која је била окренута леђима том возилу, након чега је оптужени са предњом десном страном возила ударио у пјешака, а био је свјестан да усљед тога може наступити забрањена посљедица али је олако држао да она неће наступити, а посљедицом удара возила у пјешака, пјешак В.Ц. је задобила прелом лијеве поткољенице, серијски прелом ребара, расцјеп плућа, искрварења из раскиданог ткива слезине и јетре и раскидане крвне судове око поломљених костију лијеве поткољенице, које повреде су довеле до тренутне смрти оштећене, а оптужени је незаустављајући возило након удара у пјешака напустио лице мјеста, и возило паркирао испред куће власника В.Н. у улици Ј.Д.,

 Дакле, из нехата, као учесник у саобраћају на путевима, није се придржавао саобраћајних прописа и тиме тако угрозио јавни саобраћај да је довео у опасност живот људи, па је усљед дјела наступила смрт једног лица,

 -чиме јепочинио кривично дјело -Угрожавање јавног саобраћаја из члана 410. став 3. у вези са ст. 2. Кривичног закона Републике Српске,